Nigeze kujya mu mahugurwa, mu mwanya wo kwivuga badusaba no kuvuga umuntu dufataho icyitegererezo (role model). 

Iki ni ikintu ntari narigeze ntekerezaho mbere. Nasubije amaso inyuma nsanga mfite abantu batandukanye nemera ibikorwa byabo by’intangarugero mu ngeri zitandukanye kandi binshobokeye nabyigana (n’ubwo bitashoboka kuko Imana yaremye buri muntu yihariye - ni unique).

Mu gihe abandi barimo bavuga ibikomerezwa, abahanga, intiti n’ibindi byiciro by’abo bafataho icyitegererezo, hari abavugaga umuntu nkahita nibuka ibintu bibi bakoze (biri documented). 
Mu mutima nahitaga nibaza niba uwo muntu azi neza uwo afata nka role model we.

Nko mu minota 12 bari bangezeho, basanga ntarabona umuntu navuga ko nziho ibintu byiza gusa ku buryo navuga ko ari we role model wanjye ku buryo budasubirwaho. 

Nahise mbwira abo twari kumwe ko mfite abantu batandukanye nigiraho ibintu byiza bakoze/bakora ariko ko kubera ntazi ibitarabavuzweho, ibyiza ari uko ntavuga ko ari role models banjye. Kuva ubwo, nisanze ari uko mbyemera, nizere ko atari ubuyobe.🙏🏿

Wowe ufite role model? 

Waba ujya ufata akanya ugashakisha amakuru y’urundi ruhande atagaragaza mu ruhame - rutavugwa? 

Wabigenza ute uramutse usanze afite uruhande rwijimye atagaragaza?